Portugiż li jgħix Malta ġie mixli li kkaġuna ġrieħi ta' natura ħafifa fuq mara u li kiser ordni ta' protezzjoni fil-konfront tagħha. Hu ġie mixli wkoll li wettaq reat waqt li kien fuq probation. Il-prosekuzzjoni qalet li l-mara rrappurtat lill-akkużat li daħal fid-dar tagħha minn fuq il-bejt u sabitu ġewwa. Hu qed jgħid li ilu jgħix fl-istess residenza magħha xahrejn. Ir-raġel wieġeb li mhux ħati. Id-difiża argumentat li jidher li kien hemm relazzjoni għaddejja bejnu u l-vittma u li kien ġewwa għax daħħlitu hi. Il-qorti ċaħdet it-talba għall-ħelsien mill-arrest.